Here is a page extracted from Wikipedia that may contain CSS, HTML, and a lot of unformatted text.

Title: Celula
Content: A celula (d'o latín CELLULA, diminutivo de CELLA, "cela" con sufixo -ula) ye a unidat estructural y funcional d'os sers vivos. Una celula tipica tien ADN (material chenetico), un medio liquido, ribosomas y una membrana celular.

O termin celula fue creyato por Robert Hooke a partir d'o latín CELLULA por o parexito d'os vueitos deixatos por as celulas muertas d'a lama de zuro con as celas que fan as abellas en as arnas.

Celula procariota 

A celula procariota no tien una deseparación entre o material chenetico y o liquido d'o resto d'a celula, no presenta organulos celulars que os ribosomas, y presenta paret celular.

Celula eucariota 

A celula eucariota presenta un nuclio celular bien diferenciato, con una membrana nucleyar que desepara o liquido cheneral d'a celula (citoplasma) d'o liquido de dentro (carioplasma), on ye o material chenetico (cromatina, ye dicir ADN con proteínas). En o nuclio bi ha tamién un nucliolo.

O citoplasma d'a celula eucariota presenta gran variedat d'organulos celulars.

A membrana celular puet estar cubierta por una paret celular de celulosa (en plantas y algas) u de quitina (en os fongos).

Bibliografía

Vinclos externos 

  Animacions, graficos y material didactico.

Biolochía